laion/Wikipedia-Exotic huggingface dataset:
ז'אן דניס ברדן

ז'אן דניס ברדן (בצרפתית: Jean-Denis Bredin‏; 17 במאי 1929 – 1 בספטמבר 2021) היה עורך דין והיסטוריון צרפתי ממוצא יהודי. היה מייסד שותף של משרד עורכי הדין ברדן-פראט (Bredin Prat), וחבר האקדמיה הצרפתית. ברדן נולד בפריז, הרפובליקה הצרפתית השלישית ב-17 במאי 1929. אביו היה יהודי אלזסי שנשא את השם הירש. אמו הייתה נוצרייה קתולית. כאשר היה ילד קטן הוריו התגרשו, ואמו נישאה ב-1939 לז'אן למייר. באותה שנה מת אביו הביולוגי. מאוחר יותר אימץ את שם משפחתו של אביו החורג בטענה ש"אני לא יהודי ואני לא רוצה שיחשבו בטעות שאני יהודי". ב-16 במרץ 1950 הוא שינה את שם משפחתו לברדן. אחיו למחצה הוא עורך הדין פיליפ למייר, ובתו היא פרדריקה ברדן - נשיאת המרכז הלאומי לקולנוע ולדימוי המונפש (Centre national du cinéma et de l'image animée - CNC). את השכלתו הוא רכש בלייסי שרלמאן. ב-1950 הוא נעשה לחבר בלשכת עורכי הדין של פריז, וב-1965 הקים יחד עם רובר בדינטר וז'אן פרנסואה פראט את משרד עורכי הדין ברדן-פראט הנחשב כיום לאחד ממשרדי עורכי הדין היוקרתיים ביותר בצרפת. ב-15 ביוני 1989 הוא נבחר לחבר מס' 3 באקדמיה הצרפתית. בנוסף לעיסוקו כעורך דין, ברדן היה ידוע גם כהיסטוריון. ספרו על פרשת דרייפוס תורגם לשפות רבות (ביניהן עברית). נפטר ב-1 בספטמבר 2021. פרשת דרייפוס, עם עובד, 2003. La République de Monsieur Pompidou, Fayard, Paris, 1974. Les Français au pouvoir, Grasset, Paris, 1977. Joseph Caillaux, Hachette, Paris, 1980. L’Affaire, Julliard, Paris, 1983, grand prix Gobert 1984, 8 e {\displaystyle 8^{e}} prix Fondation Pierre-Lafue 1984, (devenu L'Affaire Dreyfus' par Yves Boisset en 1995). Un coupable, Gallimard, Paris, 1985. L’Absence, Gallimard, Paris, 1986. La Tâche (nouvelles), Gallimard, Paris, 1986. Sieyès : la clé de la Révolution française, Librairie générale française, Paris, 1990. Un enfant sage (roman), Gallimard, Paris, 1990. Battements de cœur, Fayard, Paris, 1991. Bernard Lazare, de Fallois, Paris, 1992. Comédie des apparences, Odile Jacob, Paris, 1994. Christian Ranucci, vingt ans après (Collectif), avec Gilles Perrault, Héloïse Mathon, Jean-François Le Forsonney et Daniel Soulez-Larivière, Julliard, Paris, 1995. Encore un peu de temps, Gallimard, Paris, 1996. Une singulière famille : Jacques Necker, Suzanne Necker et Germaine de Staël, Fayard, Paris, 1999 (Prix Nouveau Cercle Interallié 1999) Rien ne va plus, Fayard, Paris, 2000. Lettre à Dieu le Fils, Grasset, Paris, 2001. Un tribunal au garde-à-vous. Le procès de Pierre Mendès France, 9 mai 1941, Fayard, Paris, 2002. Et des amours desquelles nous parlons, Fayard, Paris, 2004. On ne meurt qu'une fois, Charlotte Corday, Fayard, 2006. Trop bien élevé, autobiographique, Grasset, 2007. Ce rendez-vous avec la gloire, Fayard, Paris, 2009. L'infamie. Le procès de Riom, février-avril 1942, Grasset, Paris, 2012. מדיה וקבצים בנושא ז'אן דניס ברדן בוויקישיתוף האתר הרשמי של משרד עורכי הדין ברדן-פראט ז'ן דניס ברדן, דף שער בספרייה הלאומית
המינהל המרכזי לסטטיסטיקה

המינהל המרכזי לסטטיסטיקה (רוסית: Центральное статистическое управление) הייתה סוכנות ממשלתית סובייטית שגבתה נתונים סטטיסטיים והתקיימה משנת 1918 עד 1987, עת שמה שונה והיא הפכה בהמשך לשירות הפדרלי לסטטיסטיקה ממלכתית. המינהל הוקם ב-25 בינואר 1918 על בסיס צו ממשלתי על סטטיסטיקות מדינה, במקומן של המועצה הסטטיסטית והוועדה הסטטיסטית המרכזית תחת משרד הפנים שהיו קיימים קודם לכן בתקופת האימפריה הרוסית. 1918—1930 הלשכה המרכזית לסטטיסטיקה - 1931 - המגזר הכלכלי והסטטיסטי של הוועדה לתכנון המדינה של ברית המועצות 1931 - מגזר החשבונאות הלאומית של ועדת התכנון הממלכתית של ברית המועצות 1931–1941 - המינהל המרכזי לחשבונאות כלכלית לאומית של ועדת התכנון הממלכתית של ברית המועצות 1941–1948 - המינהל המרכזי לסטטיסטיקה של הוועדה לתכנון המדינה של ברית המועצות 1948–1987 - הלשכה המרכזית לסטטיסטיקה תחת מועצת השרים של ברית המועצות 1987–1991 - הוועדה הממלכתית לסטטיסטיקה של ברית המועצות 1918–1926 - פאבל פופוב 1926–1928 - ולריאן אוסינסקי 1928–1930 - ולדימיר מיליוטין 1931–1932 - סרגיי מינאייב 1932–1935 - ו. אוסינסקי 1935–1937 - איוואן קראבל 1937–1938 - איוואן ורמניצ'ב 1938–1940 - איוואן סאוטין 1940–1975 - ולדימיר סטארובסקי 1975–1985 - לב וולודרסקי 1985–1989 - מיכאיל קורוליוב 1989–1991 - ואדים קיריצ'נקו מבין שמונה מנהיגי הסוכנות הסטטיסטית הסובייטית בין 1918 ל-1941, חמישה נורו בשנים 39–1937: אוסינסקי, מינאייב, מיליוטין, קראבל, ורמניצ'ב. תקופת הפעילות הסובייטית של גופים סטטיסטיים ממלכתיים (1918-1991) Районирование СССР: Сб. материалов по районированию с 1917 г. по 1925 год / ק. ד. Egorov (עורכים). - M .: L .: כלכלה מתוכננת: של ברית המועצות, 1926. - 307 עם. Алфавитный перечень районов, городов, городских поселений Союза ССР - M .: TSUNHU Gosplan, 1935. Декрет Совета Народных Комиссаров. О Государственной Статистике Блюм А., Меспуле М. Бюрократическая анархия: статистика и власть при Сталине. / Перевод с французского. — М.: РОССПЭН, 2006
עדנאן א-זורפי

עדנאן א-זורפי (בערבית: عدنان الزرفي; נולד ב-1 ביולי 1966) הוא פוליטיקאי עיראקי, ב-17 במרץ 2020 קיבל מנדט להרכבת ממשלה מנשיא עיראק, ברהם סאלח. ב-1991 לאחר כישלון התקוממות שיעית נגד סדאם חוסיין ברח לערב הסעודית ומשם לארצות הברית. התגורר בדטרויט, מישיגן וחבר לאופוזיציה לסדאם בגלות. בשנת 2004 חזר לעיראק ובמאי מונה למושל העיר נג'ף על ידי הדיפלומט האמריקאי פול ברמר, ראש הרשות הזמנית שהקימה את מועצת הממשל העיראקית. כיהן כמושל העיר נג'ף בשנים 2004–2005 ותקופה נוספת בשנים 2009–2015. כתוצאה מהנכונות שלו לעבוד עם מועצת הממשל העיראקית וכוחות הקואליציה המערבית הוא ומשפחתו הותקפו על ידי מורדים ומיליציות. דודו נרצח באפריל 2004, ואחיו נחטף ב־1 בדצמבר 2005. סיים תואר במשפטים אסלאמיים במכללת אלפיק, המכללה המשפטית לאסלאם, בנג'ף. "Former Najaf governor Adnan Al Zurfi appointed Iraq's prime minister-designate". The National. 17 במרץ 2020. נבדק ב-18 במרץ 2020. {{cite web}}: (עזרה) Iraq’s new PM is drawn from an era of US dominance in the country, The National (באנגלית) Wong, Edward (2005-12-02). "Handing over power in an Iraqi cauldron". The New York Times (באנגלית אמריקאית). ISSN 0362-4331. נבדק ב-2020-04-06. "Appointment of New Governor for Najaf". Coalition Provisional Authority. 6 במאי 2004. אורכב מ-המקור ב-7 ביולי 2004. {{cite web}}: (עזרה) Bill Glauber (23 במאי 2004). "Former activist fills difficult role in restless province". Chicago Tribune. נבדק ב-18 במרץ 2020. {{cite web}}: (עזרה) Edward Wong (3 בדצמבר 2005). "U.S. Goals for Iraqi Forces Meet Success and Challenges in Najaf". The New York Times. נבדק ב-18 במרץ 2020. {{cite web}}: (עזרה)
הסוכנות הפדרלית לתחבורה אווירית

הסוכנות הפדרלית לתחבורה האווירית (Федеральное агентство воздушного транспорта; שם מקוצר - רוסאוויאציה, Росавиация) היא גוף פדרלי של הרשות המבצעת שבסמכות משרד התחבורה של הפדרציה הרוסית, האחראי לרגולציה בתחום התעופה האזרחית ברוסיה. הסוכנות הוקמה כחלק מרפורמה מינהלית בהתאם לצו של נשיא הפדרציה הרוסית מיום 9 במרץ 2004 מספר 314 "אודות מערכת ומבנה הגופים הפדרליים של הרשות המבצעת" (כפי שתוקן על ידי צוויי נשיא רוסיה מיום 20 במאי 2004, מיום 14 בנובמבר 2005, מיום 23 בדצמבר 2005, מיום 15 במרץ 2005 ומיום 27 במרץ 2006). רשמית, זהו גוף שהוקם בשנת 2004, אך למעשה הוא נוצר על בסיס המחלקות המבניות שהיו קיימות בעבר במשרד התחבורה ברוסיה וגופים ביצועיים פדרליים מיוחדים שביצעו פיקוח בתחום התחבורה האווירית. עם זאת, הסוכנות אינה יכולה להיחשב כיורשת של שירות התעופה האזרחי הממלכתי של משרד התחבורה של רוסיה, מכיוון שתפקידיה מחולקים כיום בין שלושה גורמים מנהלים פדרליים: הסוכנות הפדרלית לתחבורה אווירית, השירות הפדרלי לפיקוח על התחבורה (רוסטרנסנזור) ומשרד התחבורה של רוסיה (מחלקת מדיניות המדינה בתחום התעופה האזרחית). במסגרת הסוכנות פועל השירות לביטחון התעופה שאחראי לאבטחת נמלי התעופה ברוסיה. גופי ממשל בתחום התחבורה האווירית בברית המועצות ובפדרציה הרוסית עד שנת 2000 בסדר כרונולוגי: רשימת ראשי התעופה האזרחית בברית המועצות ובפדרציה הרוסית: תפקידיה העיקריים הם: ארגון יישום תוכניות יעד פדרליות ותוכנית השקעה ממוקדת פדרלית; מתן שירותים ציבוריים בעלי חשיבות ציבורית בתנאים שנקבעו על ידי החוק הפדרלי למספר בלתי מוגבל של אנשים, כולל לצורך: יישום מערך אמצעים לארגון יישום טיסות בינלאומיות ופנימיות; יישום מערך אמצעים שמטרתם להבטיח הגנה על תשתיות תחבורה וכלי רכב מפני פשעים; פרסום צווים משפטיים פרטניים על בסיס ועל פי חוקת הפדרציה הרוסית, חוקים חוקתיים פדרליים, חוקים פדרליים, צווים והוראות של נשיא הפדרציה הרוסית, הנחיות ממשלת הפדרציה הרוסית ומשרד התחבורה של הפדרציה הרוסית; הסוכנות הפדרלית לתחבורה האווירית היא הגוף המנהל של מערכת ניהול התעבורה האווירית המאוחדת של הפדרציה הרוסית. בשנת 2020 משרד התחבורה של רוסיה הציע לממשלת רוסיה להעביר לסמכויות הסוכנות גם את תפקידי חקירת תאונות אוויריות, במקום ועדת התעופה הבין-מדינתית ועל רקע הקמת הלשכה הבינלאומית לחקירת תאונות תעופה ותקריות חמורות (Международное бюро по расследованию авиационных происшествий и серьезных инцидентов ברוסית). אתר האינטרנט הרשמי של הסוכנות הפדרלית לתחבורה אווירית הסוכנות הפדרלית לתחבורה אווירית, ברשת החברתית פייסבוק הסוכנות הפדרלית לתחבורה אווירית, ברשת החברתית אקס (טוויטר) הסוכנות הפדרלית לתחבורה אווירית, ביישום טלגרם הסוכנות הפדרלית לתחבורה אווירית, ברשת החברתית VK Указ Президента Российской Федерации от 09.03.2004 № 314 «О системе и структуре федеральных органов исполнительной власти» "Постановление Правительства РФ "О Единой системе организации воздушного движения Российской Федерации"". Российская газета. 1 בספטמבר 2015. {{cite web}}: (עזרה) Об одобрении Правительством Российской Федерации проекта Соглашения о создании Международного бюро по расследованию авиационных происшествий и серьёзных инцидентов в рамках ЕАЭС, הודעת ממשלת רוסיה
השירות הפדרלי לפיקוח על התחבורה

השירות הפדרלי לפיקוח על התחבורה (ברוסית: Ространснадзор) היא סוכנות של ממשלת רוסיה שהוקמה בשנת 2004 כתוצאה מרפורמות ממשלתיות שהעבירו את תפקידי הפיקוח מכמה סוכנויות לרשת חדשה. השירות מפקח על כמה היבטים של רשת התחבורה של רוסיה, כולל תחבורה ציבורית. אלכסנדר קאסיאנוב הוא ראש הסוכנות מאז 2013. לשירות יש כמה סוכנויות, בהתאם לסוג התחבורה: Goszheldornadzor (תחבורת רכבות) Gosavtodornadzor (תחבורת רכב) Gosmorrechnadzor (תחבורת ימים ונהרות) Gosavianadzor (תחבורה אווירית) בטיחות בתחבורה אלכסנדר נראדקו (2004—2005). ואלרי סאלייב (2005—2007). גנאדי קוזנקוב (2007—2008, 2009—2011). ניקולאי ליאמוב (ממלא מקום, 2008—2009). אלכסנדר קסיאנוב (2011—2015). יבגני דיטריך (20 ביולי — 12 באוקטובר 2015). סרגיי סאריצקי (ממלא מקום, 12 באוקטובר 2015 — 10 בפברואר 2017). ויקטור בסארגין (10 בפברואר 2017 — ואילך). מדיה וקבצים בנושא השירות הפדרלי לפיקוח על התחבורה בוויקישיתוף אתר האינטרנט הרשמי של השירות הפדרלי לפיקוח על התחבורה (ברוסית) השירות הפדרלי לפיקוח על התחבורה (ברוסית) Распоряжение Правительства Российской Федерации от 20.07.2015 г. № 1406-р «О руководителе Федеральной службы по надзору в сфере транспорта» Распоряжение Правительства Российской Федерации от 12.10.2015 г. № 2039-р «О первом заместителе Министра транспорта Российской Федерации» ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
רטו ציגלר

רטו ציגלר (בגרמנית: Reto Pirmin Ziegler; נולד ב-16 בינואר 1986 בז'נבה) הוא כדורגלן שווייצרי, המשחק בעמדת המגן בקבוצת דאלאס ונבחרת שווייץ. ציגלר הוא כדורגלן שווייצרי בינלאומי, שחתם בקבוצת טוטנהאם הוטספר בסוף מועד ההעברות של שנת 2005. משחק הבכורה שלו בטוטנהאם היה באוקטובר 2005 בניצחון 0–1 על אברטון, ושערו היחיד בבוגרים היה במשחק החזרה מחופשת השנה החדשה בוויט הארט ליין. באותה השנה, הוא נבחר לשחקן השנה הצעיר הטוב ביותר מטעם ה-JSM. בקיץ 2005, הוא הושאל להמבורג מהבונדסליגה בגרמניה, בה הוא שיחק רק 8 משחקים לפני ששב לטוטנהאם בינואר 2006. שלושה שבועות מאוחר יותר הוא מצא את עצמו מושאל שוב, הפעם לויגאן את'לטיק. הוא ערך במדי וויגאן 10 הופעות. בשנת 2007 עבר לקבוצת סמפדוריה ובשנת 2011 חתם בקבוצת יובנטוס. הוא הושאל לקבוצת פנרבחצ'ה ולקבוצת לוקומוטיב מוסקבה ובשנת 2013 הושאל לקבוצת ססואולו. ב-2 בפברואר 2015 לאחר חצי עונה ללא קבוצה, חתם בפ.צ. סיון. נכון לנובמבר 2014, לרשותו 35 הופעות במדי נבחרת שווייץ. מדיה וקבצים בנושא רטו ציגלר בוויקישיתוף רטו ציגלר, באתר Transfermarkt רטו ציגלר, באתר Soccerway רטו ציגלר, באתר BDFutbol רטו ציגלר, באתר WorldFootball.net רטו ציגלר, באתר National Football Teams רטו ציגלר, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
רוקאי (שפה)

רוקאי היא שפה פורמוזנית המדוברת על ידי אנשי הרוקאי בטאיוואן. השפה היא בת למשפחת השפות האוסטרונזיות. שפת הרוקאי כוללת שישה ניבים: בודאי, לבואן, מאגה, מנטאוראן, תנאן וטונה. מספר הדוברים של ששת הניבים הרוקאיים מוערך בכ-10,000, חלקם חד-לשוניים. שפת הרוקאי היא ייחודית בהיותה השפה הפורמוזנית היחידה ללא מערכת מיקוד אוסטרונזית.
דיוקן הרמן שטרוק

"דיוקן הרמן שטרוק" הוא פורטרט של הצייר היהודי הרמן שטרוק, שנוצר על ידי אליעזר שטריך בשנת 1923. הפסל, העשוי גבס, נוצר בראשית תקופת מגוריו של שטריך בחיפה, לאחר שהתמנה למורה לציור בבית הספר הריאלי בחיפה. הדיוקן עשוי כפרוטומה בגובה של 38 ס"מ, המציגה את ראשו של האמן. העבודה היא דוגמה לדיוקנאות שיצר שטריך בתקופת מגוריו בארץ-ישראל, שהיו ברובם בסגנון אקדמי. שטרוק מתואר כשמבטו מופנה למטה, תווי פניו וקווי המצח מודגשים ומעניקים לדמות מראה הבעתי. ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
פיליפ יאנקובסקי

פיליפ אולגוביץ' יאנקובסקי (רוסית: Филипп Олегович Янковский; נולד ב-10 באוקטובר 1968) הוא שחקן ובמאי קולנוע רוסי, בנו של השחקן אולג יאנקובסקי. פיליפ יאנקובסקי נולד בבסרטוב במשפחת השחקנים אולג ינקובסקי וליודמילה זורינה. באותה תקופה שיחקו הוריו בתיאטרון הדרמה של סרטוב. כשפיליפ היה בן ארבע, המשפחה עברה למוסקבה. תפקידו הראשון כשחקן היה בסרט מראה 1974 מאת אנדריי טרקובסקי. באותה שנה היה לו תפקיד קטן בסרט "תחת שמי אבן". התפקיד הראשון של פיליפ בבגרותו היה בסרט מסע סנטימנטלי לתפוחי אדמה (1986). בשנת 1990 סיים את בית הספר לאמנות התיאטרון במוסקבה (בקורס של אולג טבקוב). אחר כך למד במכון לקולנוע על שם גרסימוב משנת 1990 ועד 2004 בפקולטה לבימוי (סדנה של ולדימיר נאומוב). יאנקובסקי החל את קריירת הבימוי שלו בסרטוני מוזיקה - הוא יצר כ-150 סרטוני מוזיקה. בשנת 1997 הוא היה מועמד לפרס Ovation כבמאי סרטוני המוזיקה הטוב ביותר. את הופעת הבכורה שלו הוא עשה בשנת 2002 עם הסרט העלילתי "בתנועה", שעבורו זכה בפרס "תגלית השנה" בטקס פרסי ניקה בשנת 2003 ופרס הקהל בקינוטאבר. הסרט גולל את סיפורו של סשה גורייב (קונסטנטין חבנסקי), עיתונאי מצליח ומקסים שפתאום מבין שהוא מצא עדויות מטרידות על חברו הפוליטיקאי. עבודת הבימוי הבאה הייתה גרסת הקוםנוע משנת 2005 לרומן הבלשי של בוריס אקונין, יועץ ממלכתי. אולג מנשיקוב, ניקיטה מיכאלקוב וקונסטנטין חאבנסקי גילמו את התפקידים הראשיים בסרט. בשנת 2006 ביים את נושא החרב בכיכובם של ארטיום טקצ'נקו וצ'ולפן חמטובה. אשה - אוקסנה פנדרה, שחקנית; ילדים: בן - איוואן יאנקובסקי (נולד ב-30 באוקטובר 1990), שחקן. בת - יליזבטה יאנקובסקאיה (נולדה ב-1 במאי 1995). כאשר פיליפ היה בן 41, הוא אובחן כחולה לימפומה. בשנת 2016 דווח כי יאנקובסקי נרפא מסרטן שלב III, לאחר שעבר כימותרפיה שבע פעמים. 1974: המראה (Зеркало) כאליושה (בן ה-5) 1986: מסע סנטימנטלי לתפוחי האדמה 1991: התמוטטות אפגניסטן (Афганский излом) כניקיטה שטקלוב, סגן בכיר 2005: יועץ ממלכתי (Статский советник) כהוסאר שתוי 2011: רספוטין (Распутин) כפליקס יוסופוב 2013: שלושת המוסקטרים (Три мушкетера) כלואי השלושה עשר 2014: יוצר פלאים (Чудотворец) כניקולאי ארבנין 2016: תשוקה מסתורית (Таинственная страсть) כיבגני יבטושנקו 2016: ברוטוס (Брут) כהורסט 2020: מספר אחת (Номер 1) 2021: איוואן דניסוביץ' כאיוואן דניסוביץ' 2022: קראמורה 2022: הצל: ללכוד את גורודיי 2023: הירח הגדול ביותר כגלב 2023: אנחנו כ-S-4711 2002: בתנועה (В движении) 2005: יועץ ממלכתי (Статский советник) 2006: נושא החרב (Меченосец) 2008: ראש הסלע (Каменная башка) Holmstrom, John. The Moving Picture Boy: An International Encyclopaedia from 1895 to 1995. Norwich, Michael Russell, 1996, p. 371. מדיה וקבצים בנושא פיליפ יאנקובסקי בוויקישיתוף פיליפ יאנקובסקי, ברשת החברתית אינסטגרם פיליפ יאנקובסקי, במסד הנתונים הקולנועיים IMDb (באנגלית) פיליפ יאנקובסקי, באתר AllMovie (באנגלית) פיליפ יאנקובסקי, במסד הנתונים הקולנועיים KinoPoisk (ברוסית) "Филипп Янковский". Russia-1. "Филипп Янковский: биография, личная жизнь, дети". fb.ru. אורכב מ-המקור ב-2020-06-16. נבדק ב-2020-04-05. "В движении". Encyclopedia of Russian Cinema. אורכב מ-המקור ב-2018-03-26. נבדק ב-2018-03-26. "Лауреаты XVI национальной кинопремии "Ника"". Kommersant. "Лауреаты Национальной кинематографической премии «НИКА» за 2002 год". Nika Award. "Филипп Янковский об онкологии: "Все осталось в прошлом"". StarHit. Olga Antonova. "Филипп Янковский победил рак". Komsomolskaya Pravda.
אוקסנה פנדרה

אוקסנה אולגובנה פנדרה (ברוסית: Оксана Олеговна Фандера; נולדה ב-7 בנובמבר 1967) היא שחקנית רוסייה. אוקסנה אולגובנה פנדרה באודסה, מחוז אודסה, אוקראינה הסובייטית, ברית המועצות ב-7 בנובמבר 1967. אביה היה השחקן אולג פנדרה. בשנות השישים היה חלק מלהקת התיאטרון הרוסי באודסה. אולג עבר לחברובסק בשנות השבעים המוקדמות, עבד בתיאטרון הדרמה של המחוז הצבאי במזרח הרחוק באוסוריסק. הוריה התגרשו, וכשאוקסנה הייתה בת ארבע עשרה, אמה התחתנה בשנית והם עברו למוסקבה. היא הופיעה לראשונה בקולנוע בשנת 1979, עם תפקיד קטן בסרט הרפתקאות אלקטרוניק. בשנת 1988, אוקסנה פנדרה תפסה את המקום השני בתחרות היופי הראשונה בברית המועצות "יופי מוסקבה". בשנת 1993 סיימה את לימודיה באקדמיה הרוסית לאמנויות התיאטרון, בסדנה של אנטולי וסילייב. פנדרה התחתנה עם הבמאי פיליפ יאנקובסקי בשנת 1990 והופיעה בסרטיו בתנועה (2002), יועץ ממלכתי (2005) וראש הסלע (2008) וכיכבה לצדו בסרט ברוטוס בטרילוגיית עדים. בשנת 2010 כיכבה השחקנית בדרמה "אודות אהבה" על האליטה הרוסית, שם בן זוגה למסך היה פיודור בונדרצ'וק. פנדרה גילמה בסרט הסאטירי של בוריס חלבניקוב לפני שהלילה יפריד בינינו שנעשה בשנת 2012. באותה שנה יצא הסרט אורות בתי הזונות, בו השחקנית גילמה את התפקיד הראשי של מאדאם בית הזונות, ליובה, שמאוהבת במשוררת מופרעת מנטלית. אוקסנה פנדרה זכתה בתואר השופטת המיוחדת של חבר השופטים בפסטיבל קינוטאבר בשנת 2011. בשנת 2016, פנדרה ביצעה את אחד התפקידים העיקריים בסדרה חמקמק. בשנת 2017 השחקנית עבדה על סרט הדרמה של קלים שיפנקו סאליוט 7, שהוקדש להצלת תחנת החלל הסובייטית סאליוט 7 בשנת 1985. בשנת 1990 נישאה אוקסנה פנדרה לפיליפ יאנקובסקי. יש להם שני ילדים, איוואן יאנקובסקי ויליזבטה יאנקובסקאיה. 1979 - הרפתקאות אלקטרוניק 1990 - סטלינגרד 2002 - בתנועה 2002 - דם סטריאו 2005 - יועץ ממלכתי 2011 - אורות בית הזונות 2012 - לפני שהלילה יפריד בינינו 2016 - חמקמק 2016 - ברוטוס 2017 - סאליוט 7 מדיה וקבצים בנושא אוקסנה פנדרה בוויקישיתוף אוקסנה פנדרה, במסד הנתונים הקולנועיים IMDb (באנגלית) אוקסנה פנדרה, במסד הנתונים הקולנועיים KinoPoisk (ברוסית) "Оксана Фандера". Russia-K. "Оксана Фандера". VokrugTV. Биография Оксаны Фандеры (אורכב 24.11.2016 בארכיון Wayback Machine) Maria Lemesheva. "Оксана Фандера: "Просто поднимите жалюзи"". The Hollywood Reporter. "Гордон показал "Огни притона"". Moskovskij Komsomolets.
יובל לוי (רופא)

יובל לוי הוא רופא ילדים, בעל התמחות-על במנהל רפואי, מנהל האגף האמבולטורי בבית החולים שיבא (החל מינואר 2020) וסגן מנהל בית החולים הכללי שיבא (משנת 2018). לוי שירת שנים רבות בחיל האוויר כטייס מסוקי קרב ובחיל הרפואה כרופא צבאי. לאחר שירות בצה"ל בן 29 שנים השתחרר מצה"ל בשנת 2015 בדרגת סא"ל. ביו השנים 1993–1999 למד לוי רפואה בפקולטה לרפואה ע"ש סאקלר, באוניברסיטת תל אביב. הוענק ללוי תואר (MD) בשנת 1999. בין השנים 2003–2005 התמחה לוי ברפואת ילדים במרכז הרפואי וולפסון. בין השנים 2008–2009 התמחה בנאונטולוגיה, במרכז רפואי וולפסון. בשנת 2009, סיים לוי תואר שני בניהול מערכות בריאות (MsHA), באוניברסיטת בן-גוריון בנגב. בשנת 2010 ניהל את היחידה לנאונטולוגיה (רפואת פגים), בית חולים שדה, האיטי במערב האי היספניולה שבאיי הודו המערבית. בין השנים 2010–2013 היה לוי מפקד היחידה לרפואה אווירית (ירפ"א). בין השנים 2015–2018 כיהן לוי כסגן מנהל בית חולים וולפסון, חולון. בנוסף שירת כנציב פניות הציבור וכממונה לשעת חירום. משנת 2018 לוי מכהן כסגן מנהל בית החולים הכללי, המרכז הרפואי שיבא, תל השומר. בין השנים 2011–2012 כיהן כיו"ר הוועדה המארגנת לכנס הבינלאומי לרפואה תעופתית ורפואת חלל. בשנת 2013 היה לוי מרכז הקורס לרפואה תעופתית, באוניברסיטת תל אביב. בשנת 2017 כיהן לוי כחבר הוועדה המארגנת לפאנל ברפואת ילדים במסגרת הקונגרס העולמי לרפואת חירום ואסונות, טורונטו, קנדה. משנת 2019 לוי מרכז קורס מבוא לניהול מערכות בריאות, בית הספר לבריאות הציבור, באוניברסיטת תל אביב. ממחקריו של לוי באתר PubMed הוענק ללוי פרס הצטיינות מטעם האיגוד לרפואת ילדים בישראל למאמר והרצאה בנושא :Screening Criteria for Diagnosis of Infantile Feeding Disorders as a Cause of Poor Feeding or Food Refusal. יובל לוי, סרטון באתר יוטיוב ד"ר יובל לוי אתר המרכז הרפואי שיבא ד"ר יובל לוי בית החולים וולפסון דין וחשבון כללי לפי חוק חופש המידע - 2018 בית החולים שיבא - בעלי תפקידים בכירים / ד"ר יובל לוי סגן מנהל בית חולים הכללי שיבא מאמר Screening Criteria for Diagnosis of Infantile Feeding Disorders as a Cause of Poor Feeding or Food Refusal pubmed
רוסטיסלב יאנקובסקי

רוסטיסלב איוואנוביץ' יאנקובסקי (‏5 בפברואר 1930 - ‏26 ביוני 2016) היה שחקן תיאטרון רוסי. הוא נולד באודסה ב-5 בפברואר 1930, למד בלנינגרד ופרץ לראשונה בתיאטרון הטג'יקי בשנת 1951. מאז 1957 עבד בתיאטרון הדרמה במינסק. יאנקובסקי נבחר בשנת 1978 לאמן העם של ברית המועצות והוא אחיו הגדול של אולג יאנקובסקי המפורסם יותר. בנו איגור יאנקובסקי הוא גם שחקן. בשנת 1994 התמנה ליו"ר פסטיבל הסרטים הבינלאומי Listapad שבמינסק. הוא מת במינסק ב-26 ביוני 2016 במינסק, בלארוס, בן 86. מדיה וקבצים בנושא רוסטיסלב יאנקובסקי בוויקישיתוף רוסטיסלב יאנקובסקי, במסד הנתונים הקולנועיים IMDb (באנגלית) רוסטיסלב יאנקובסקי, באתר AllMovie (באנגלית) רוסטיסלב יאנקובסקי, באתר "Find a Grave" (באנגלית) "Ростислав Янковский" [Rostislav Yankovsky] (ברוסית).(הקישור אינו פעיל) Умер брат Олега Янковского. Биография В Минске умер белорусский актер Ростислав Янковский Belarusian actor Rostislav Yankovsky passes away aged 86 (אורכב 10.10.2016 בארכיון Wayback Machine)
איגור יאנקובסקי

איגור רוסטיסלבוביץ' יאנקובסקי (רוסית: И́горь Ростисла́вович Янко́вский; נולד ב-29 באפריל 1951) הוא שחקן סובייטי-רוסי ומגיש טלוויזיה. בנו של רוסטיסלב יאנקובסקי ואחיינו של אולג יאנקובסקי. יאנקובסקי, יליד לנינאבאד, הרפובליקה הסוציאליסטית הסובייטית הטג'יקית, ברית המועצות, סיים את לימודיו במכון לתיאטרון על שם בוריס שצ'וקין בשנת 1974. בשנים 1974–1992 שירת בתיאטרון מלאיה ברונאיה. מאז 1992 הוא עובד בעסקי הפרסום וחבר האקדמיה הרוסית לפרסום. מ-17 בספטמבר ועד 26 בנובמבר 2001 הוא הנחה את תוכנית המשחק אלצ'נוסט (בדומה לתוכנית Greed האמריקאית) בערוץ NTV. בשנת 2002 השתתף בסרטו של בן אחיינו, פיליפ יאנקובסקי, "בתנועה". הוא בעל תואר במדעי המדינה. 1973 - זה חזק ממני כאיוואן 1974 - מיגרה והגברת הזקנה כהנרי 1975 - החקירה מנוהלת על ידי ידענים כמוראליוב 1976 - שיר ערש לגברים כווסבולוד 1979 - מועדון ההתאבדות, או הרפתקאותיו של אדם בעל תואר כג'רלדין הצעיר. 1984 - הזמן והמסלולים כג'רלד ת'ורנטון בצעירותו 1984 - השרשרת של שרלוט כוויקטור קורבליוב 2002 - בתנועה כמפרסם איגור יאנקובסקי, במסד הנתונים הקולנועיים IMDb (באנגלית) История театра на Малой Бронной Биография актёра